cyanic-selkie/wikianc huggingface dataset:
Տահիտցի կանայք լողափին
Նկարագրություն
Գոգենը կտավը ստեղծել է Տաիտիում գտնվելու սկզբնական շրջանում, երբ նա պատկերում էր տահիտցիներին զբաղված իրենց առօրյա գործերով։ Կտավում Գոգենը պատկերել է երկու կնոջ Խաղաղօվկիանոսյան Տահիտի կղզու ափին։ Կանայք նստած են ավազին։ Նրանցից մեկը նայում է դիտողին, մյուսը՝ ոչ։ Ձախ կողմում պատկերված երիտասարդ կինը նստած է մեջքով դեպի դիտողը, գլխիկոր, անտարբեր։ Նա հագել է կարմիր պարեո, մարմնի շուրջ պտտված կտորը շրջազգեստ է դարձել։ Սև մազերը հավաքված են դեղին ժապավենով, մազերին ամրացված է նաև սպիտակ ծաղիկ։ Աջ կողմում պատկերված կինը նայում է դիտողին։ Նա նստել է ոտքերը խաչված, հագին՝ միսիոներական ազդեցություն հիշեցնող ամբողջական զգեստ։
2006 թվականին նկարը թողարկվել է նամականիշի վրա «2006 - Les Impressionnistes» անվանումով ։
Parau api
1892 թվականին Գոգենը ստեղծել է նմանատիպ կտավ, որն անվանել է Parau api, (Տահիտիի երկու կանայք), որը գտնվում է Դրեզդենի Galerie Neue Meister-ում։ Տահիտի լեզվով "parau" նշանում է բառ, իսկ "api"՝ նոր, "parau api"՝ նորություններ։ Նմանատիպ ողջույնի ձև է՝ "Eaha te parau api", «Դեհ, ի՞նչ նորություն»։
Արտաքին հղումներ
Կատեգորիա:Պոլ Գոգենի նկարներ Կատեգորիա:1891 նկարներ Կատեգորիա:Օրսե թանգարանի նկարներ
Բրյունե (համայնք)
Բրյունե (Brunet), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Վալանսոլ կանտոնի կազմի մեջ։ Կոմունայի շրջանը՝ Դին լե Բեն։
Համայնքի INSEE կոդ՝ 04035։
Բնակչություն
Համայնքի բնակչությունը 2008 թվականին կազմում էր 258 մարդ։
Տնտեսություն
2007 թվականի տվյալներով 164 աշխատունակ տարիքի մարդկանցից (15-64 տարեկան) 118-ը տնտեսապես ակտիվ էին, 46-ը անգործ (ակտիվության ցուցանիշը 72,0 %, 1999 թվականին եղել է՝ 69,2 %)։ 118 աշխատունակ բնակիչներից 95-ը աշխատում էին (61 տղամարդ և 34 կին), անաշխատանք էին 23-ը (9 տղամարդ և 14 կին)։ 46 անգործ մարդկանցից 12-ը աշակերտներ կամ ուսանողներ են, 14-ը թոշակառու, 20-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Մարիա Թերեզա Օրտա
Կենսագրություն
Հրապարակվել է Պորտուգալիայի բազմաթիվ թերթերում և ամսագրերում։
Գրականություն
Կատեգորիա:20-րդ դարի կին գրողներ Կատեգորիա:21-րդ դարի կին գրողներ Կատեգորիա:Պորտուգալացի բանաստեղծուհիներ Կատեգորիա:20-րդ դարի վիպասաններ Կատեգորիա:Պորտուգալացի կին գրողներ Կատեգորիա:Պորտուգալացի ֆեմինիստներ Կատեգորիա:Ֆեմինիստներ
Ֆուձի լեռան 36 տեսարան
«Ֆուձի լեռան 36 տեսարան» (富嶽三十六景), նկարիչ Կացուշիքա Հոքուսայի` փայտի վրա արված գունավոր 46 փորագրություններից բաղկացած շարք: Բոլոր փորագրությունների վրա, ներառյալ ամենահայտնի «Կանագավայի մեծ ալիք» նկարը, առկա է Ճապոնիայի սրբազան լեռան` Ֆուձիյամայի պատկերը:
Ստեղծման պատմություն
Այս նկարաշարի առաջին ուրվանկարները Հոքուսայը ստեղծել է 1830 թվականին, երբ նա 70 տարեկան էր: Հոքուսայը հենց ամենասկզբից գիտակցել է իր փորագրությունների կարևորությունը. իր «Ֆուձի լեռան 36 տեսարան» գրքի նախաբանում նա գրել է, որ 70 տարում ստեղծած իր ոչ մի գործ չի կարող համեմատվել շարքի հետ: Ամեն դեպքում, և' ինքը, և' շարքի հրատարակիչ Նիսիմուրա Յոխատին զարմացած էին շարքի հաջողությամբ:
Ի սկզբանե նախատեսված էր 36 փորագրություն: Ֆուձին դրանցում պատկերված է դիմային, այսինքն` Էդոյի կողմից (այժմ` Տոկիո), այդ իսկ պատճառով փորագրությունները կոչվել են «օտոմե Ֆուձի» (բառացի` դիմային կողմից):
Արդեն 1830 թվականի վերջերին հրատարակչությունը հայտնել է Ֆուձի լեռան 100 տեսարանի թողարկման մասին, սակայն դրանցից լույս են տեսել միայն տասը (1831-1832 թվականներին), ինչի հետևանքով շարքը բաղկացած է 46 էջից: Այս 10 փորագրություններում լեռը գերազանցապես պատկերված է արևմտյան կողմից, ինչի պատճառով դրանք կոչվում են «ուրա Ֆուձի» (բառացի` հակառակ կողմից): Սկզբնական 36 էջերում պատկերների ուրվագծերն արված են կապույտով, իսկ ավելացված 10 էջերում` սև գույնով, ինչն ամբողջովին փոխում է փորագրությունների գունային գամման :
Ցուցակ
Ներկա ցուցակը կազմված է այն նույն հերթականությամբ, որը սովորաբար կիրառվում է արվեստագիտական գրականության մեջ:
Արտաքին հղումներ
Կատեգորիա:Ճապոնիայի արվեստ Կատեգորիա:Ճապոնիայի մշակույթ Կատեգորիա:Ճապոնիայի կերպարվեստ
Անահիտ Բոստանջյան
Անահիտ Խաչատուրի Բոստանջյան, հայ գրող, բանաստեղծ, թարգմանիչ, հրապարակախոս, լրագրող։
Կենսագրություն
1966 թվականին ավարտել է Թբիլիսիի Հովհաննես Թումանյանի անվան թիվ 34 դպրոցը, 1972 թվականին՝ Գյումրու Միքայել Նալբանդյանի անվան մանկավարժական ինստիտուտի հայոց լեզվի և գրականության ֆակուլտետը։ 1972-1975 թվականներին դասավանդել է Կալինինոյի շրջանի Ղարաքիլիսա գյուղում։ 1975 թվականին վերադարձել է Թբիլիսի և Բենիկ Սեյրանյանի երաշխավորությամբ աշխատել Վրաստանի Գրողների միության «Մերանի» հրատարակչության նորաբաց հայերեն հրատարակությունների խմբագրությունում՝ նախ որպես սրբագրիչ, ապա՝ խմբագիր, հետո՝ ավագ խմբագիր։ Միաժամանակ դասավանդել է Թբիլիսիի Ալեքսանդր Պուշկինի անվան ինստիտուտի հայոց լեզվի ու գրականության ամբիոնում, ծավալել է լրագրողական ու թարգմանական գործունեություն։ 1988 թվականից ՎԳՄ «Կամուրջ» տարեգրքի գլխավոր խմբագիրն է։ 1994 թվականից աշխատում է նաև հանրապետական «Վրաստան» թերթում՝ որպես թղթակից և բաժանորդագրության և տարածման բաժնի վարիչ, 2003 թվականից՝ ՀՀ Օքրո Օքրոյանի անվան «Աստված սեր է» գրական հիմնադրամի վրաստանյան ներկայացուցիչ։ 2007 թվականից «Կամուրջ» գրական-մշակութային ՀԿ նախագահ։
Թբիլիսիի Հայարտան խորհրդի անդամ է, Վրաստանի և Հայաստանի գրողների միությունների անդամ (2012), Կալիֆոռնիայի Հայ գրողների միության պատվավոր անդամ (2016), Վրաստանի գրողների միության հայկական վերաբացված մասնաճյուղի նախագահ (2016)։ Հեղինակ է 30-ից ավելի գրքերի, 10-ը բանաստեղծական ժողովածուների։ Թարգմանել է շուրջ 90 վրացի գրողների՝ Թամազ Ճիլաձե, Վաժա Փշավելա, Գրիգոլ Ռոբաքիձե, Ռեվազ Միշվելաձե, Արչիլ Սուլակաուրի, Գրիգոլ Աբաշիձե, Իրակլի Սամսոնաձե և այլք։ Հայերենից վրացերեն է թարգմանել Սոնա Վանի, Օքրո Օքրոյանի, Վարդան Հակոբյանի, Ավիկ Դերենցի, Սամվել Մարգարյանի և այլոց երկերը։ Թարգմանում է նաև ռուսերենից։ Հեղինակ է հոդվածների, ակնարկների, ուսումնասիրությունների, մտահղացումների, գրքերի առաջաբանների ու ծրագրերի, այդ թվում՝ «Թարգմանական գրականության գրադարան», «Առաջին գրքի գրադարան» մատենաշարերի։ «Շեմ» երիտասարդական գրական ակումբի հիմնադիր նախագահն է։ Աջակցել է նաև վիրահայ օտարագիր գրողներին՝ թարգմանելով ու հայերեն հրատարակելով նրանց ստեղծագործությունները ։ Հրատարակել է 500-ից ավելի գիրք՝ իր հրատարակչական գործունեության ընթացքում։ Թարգմանվել է վրացերեն, ռուսերեն, անգլերեն, պարսկերեն լեզուներով։
Արտաքին հղումներ
Կատեգորիա:Հայ բանաստեղծներ Կատեգորիա:Հայ թարգմանիչներ Կատեգորիա:Հայ խմբագիրներ Կատեգորիա:Վրացերենից հայերեն թարգմանիչներ Կատեգորիա:Հայ գրողներ Կատեգորիա:Հայ հրապարակախոսներ Կատեգորիա:Հայ լրագրողներ Կատեգորիա:Հայաստանի գրողների միության անդամներ Կատեգորիա:ՀՀ մշակույթի նախարարության ոսկե մեդալակիրներ
Լյուբոմլի շրջան
Լյուբոմլի շրջան (Любомльський район), շրջան Ուկրաինայի Վոլինի մարզում։
Ստեղծվել է 1939 թվականին։ Վարչական կենտրոնը՝ Լյուբոմլ ։
Աշխարհագրություն
Շրջանի տարածքի մակերեսը կազմում է 1481 կմ²։
Բնակչություն
2005 թվականի մարդահամարի արդյունքներով շրջանում բնակվում էր 43198 մարդ։ Բնակչության խտությունը կազմում էր 29,17 մարդ/կմ²։
Լոկաչիի շրջան
Լոկաչիի շրջան (Локачинський район), շրջան Ուկրաինայի Վոլինի մարզում։
Աշխարհագրություն
Շրջանի տարածքի մակերեսը կազմում է 712 կմ²։
Արտաքին հղումներ
Կատեգորիա:Վոլինի մարզ Կատեգորիա:Ուկրաինայի շրջաններ
Կեսարի տաճար
Կեսարի տաճար, կառույց Հռոմի ֆորումում, որը կառուցվել է Հուլիոս Կեսարի պատվին։ Տեղակայված է ֆորումի հարավարևելքում, այնտեղ, ուր այրվել է մահացած Կեսարի մարմինը ։ Կառուցումը սկսվել է Կեսարի սպանությունից 2 տարի անց, Մ․ թ․ ա 42 թվականին, իսկ օծումը տեղի է ունեցել Մ․ թ․ ա 29 թվականին ։ Մետաղադրամների վրա պատկերված տաճարի շնորհիվ հնարավոր է դարձել վերականգնել տաճարի տեսքը։ Տաճարից այսօր պահպանվել է միայն ամբիոնի մի մասը։
Պատմություն
Տաճարի կառուցումը սկսվել է Ք․ ա 42 թվականին, այն բանից հետո, երբ սենատը Կեսարին հետմահու աստվածացրեց։ Օգոստոսը նվիրաբերեց տաճարը Կեսարին՝ իր հորը Ակտիումի ծովամարտից հետո։ Տաճարը տեղակայված է եղել Հռոմի ֆորումի գլխավոր հրապարակի արևելյան կողմում, Ռեգիայի, Կաստորի և Պոլիդևքեսի տաճարի և Էմիլիայի բազիլիկայի միջև։
Բարձր հարթակը, որտեղ կառուցված էր տաճարը, ծառայում էր որպես ամբիոն (Rostra ad divi Iuli), և ինչպես Ֆորումի հակառակ կողմի ամբիոնը, այն ևս ձևավորված էր Ակտիումի ծովամարտից բերված նավաքթերով։
Կեսարի տաճարը միակն էր, որ ամբողջությամբ նվիրված էր գիսաստղի պաշտամունքին ։ Վերջինս հայտնվել էր Կեսարի սպանությունից որոշ ժամանակ անց, և համարվում էր նրա հոգին, ինչպես նաև Օգոստոսի «նոր ծնունդը»՝ որպես եզակի հռոմեացի կառավարչի և կայսեր ։
Ըստ Ապպիանոսի Ռեգիային հարակից վայրը և Հռոմի ֆորումի գլխավոր հրապարակը հավանաբար երկրորդ հնարավորություն են եղել, որովհետև հռոմեացիների առաջին մտադրությունն էր Կեսարին հուղարկավորել Կապիտոլիում բլրի վրա։ Սակայն հռոմեական կրոնավորներն արգելեցին նրանց այդպես վարվել և Կեսարի դիակը վերադարձրեցին ֆորում, Ռեգիայի մոտ, որը եղել է նրա նստավայրը։ Հուղարկավորության փայտակույտի և Կեսարի մոխրի վերջնական ճակատագրի մասին բուռն վիճաբանությունից հետո, հռոմեացիները, կայսերական կուսակցության մարդիկ և կայսեր ընտանիքի անդամները որոշեցին կառուցել փայտակույտը այդ վայրում։
Կարճ ժամանակ անց սպանված pontifex maximus-ի տեղում զոհասեղան և սյուն կանգնեցվեց։ Սյունը կերտված էր Numidian դեղին քարից և վրան կար Parenti Patriae, i.e. (ազգի հիմնադրին) մակագրությունը։ Սակայն այս հուշարձանը անմիջապես վերացվեց և հեռացվեց հակա-Կեսարական կուսակցության կողմից։ Մ․ թ․ ա 42-ին Օկտավիանոս Օգոստոսը, Մարկոս Լեպիդոսը և Մարկոս Անտոնիոսը որոշեցին կայսրության տաճար կառուցել։
Արտաքին հղումներ
Կատեգորիա:Հին Հռոմ Կատեգորիա:Հին Հռոմի ճարտարապետություն
Speccy
Speccy, անվճար ծրագիր, որը իրենից ներկայացնում է օգտագործման մեջ պարզ և հզոր գործիք, որը տրամադրում է մանրամասն տեղեկություն համակարգի, ինչպես նաև անհատական համակարգչի ամեն սարքային ապահովման մասին։ Ծրագիրը մշակվել է բրիտանական Piriform Limited ընկերության կողմից և գրվել է C++ լեզվով։
Բնութագիր
Speccy տրամադրում է մանրամասն տեղեկություն համակարգչի յուրաքանչյուր սարքի մասին, այդ թվում՝ պրոցեսսորի, մայրական սալիկի, հիշողության, օպերացիոն համակարգի, օպտիկական և կոշտ սկավառակների, ցանցի, ձայնային սարքի և այլնի։
Բացի տվյալները դիտումից կարելի է պահպանել դրանք սկավառակի վրա, txt կամ xml ֆորմատով կամ տպել։
Դյուրակիր տարբերակ
Speccy Portable-ը, հատուկ տարբերակ է, որը ունակ է աշխատել տեղեկությունների շարժական կրիչների վրայից։
Արտաքին հղումներ
Կատեգորիա:C++-ով գրված ծրագրեր Կատեգորիա:Վինդոուզի ծրագրային ապահովում Կատեգորիա:Ինֆորմատիկա Կատեգորիա:Համակարգային ծրագրեր Կատեգորիա:C++-ով գրված ազատ ծրագրային ապահովումներ Կատեգորիա:Ծրագրային ապահովում Կատեգորիա:2010 մշակված ծրագրային ապահովում
Հակիմ Վառիք
Հակիմ Հանիֆ Վառիք (Hakim Hanif Warrick, ), ամերիկացի պրոֆեսիոնալ բասկետբոլիստ, որը խաղում է ծանր հարձակվողի և կենտրոնականի դիրքերում։ Հանդես է գալիս իսրաելական «Իրոնի» ակումբում։ 2005 թվականի NBA դրաֆթի ժամանակ ընտրվում է «Մեմֆիս Գրիզլիս» թիմի կողմից՝ 19-րդ համարի ներքո։
Դպրոց
Վառիքը սովորել է Փենսիլվանիա նահանգի Վինվուդ փոքրիկ քաղաքում և հանդես է եկել Friends' Central School դպրոցական բասկետբոլային ակումբում։ Իր վերջին ուսումնական տարվա ընթացքում հակիմը միջինում հավաքում է 15.2 միավոր, 13 անդրադարձ և 4.8 կասեցում։ Նրա օգնությամբ թիմը կարողանում է Friends' schools League առաջնությանը գրավել առաջին հորիզոնականը ։
Քոլեջ
Մինչև դպրոցը ավարտելը Հակիմով արդեն հետաքրքրվում էին բազմաթիվ նահանգների համալսարաններ։ Նա ընտրում է Նյու Յորք նահանգի Սիրաքյուսի համալսարանը, քանի որ այն նրան անվճար ուսում էր խոստանում։ Այնտեղ նա անցկացնում է բոլոր 4 մրցաշրջանները։ Նվաճում է ուսանողական սպորտի ազգային ասոցիացիայի մի քանի մրցանակներ և ընդգրկվում է բոլոր հնարավոր սիմվոլիկ հավաքականներում։ Կարմելո Էնթոնիի հետ միասին նրանք գրավում են «NCAA» գավաթը, որը առաջինն էր համալսարանի «Սիրաքյուս Օրանժ» հավաքանի պատմության մեջ ։
Դրաֆթ
Վառիքը մասնակցում է 2005 թվականի NBA դրաֆթին և ընտրվում է Բասկետբոլի ազգային ասոցիացիայի «Մեմֆիս Գրիզլիս» ակումբի կողմից՝ 19-րդ համարի ներքո։
Միլուկի Բաքս
2009 թվականի հուլիսի 31-ին Վառիքը պայմանագիր է կնքում «Միլուոքի Բաքս» ակումբի հետ, որի կազմում նա անցկացնում է ընդամենը կես մրցաշրջան վեցերորդ խաղացողի դերում ։
Ֆինիքս Սանս
2010 թվականի հուլիսի 8-ին Հակիմը չորս տարվա պայմանագիր է կնքում «Ֆինիքս Սանս» ակումբի հետ ։
Նյու Օռլեան Պելիկանս
2012 թվականի հուլիսի 27-ին, արիզոնյան ակումբում անցկացված երկու անհաջող մրցաշրջաններից հետո, Վառիքը տեղափոխվում է «Նյու Օռլեան Պելիկանս» ։
BIG3
2007 թվականի ամռանը սկսվել է BIG3 առաջնությունը, որտեղ Վառիքը հանդես էր գալիս «3 Headead Monster's» թիմի կազմում։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:Ֆինիքս Սանսի բասկետբոլիստներ
Աշոկա (հիմնադրամ)
Աշոկա, '''Աշոկա. նորարարություն հասարակության համար''' (Ashoka, Ashoka: Innovators for the Public), ԱՄՆ Կոլումբիա շրջանի օրենսդրությամբ գործող միջազգային ոչ առևտրային կազմակերպություն, գլոբալ կազմակերպություն, որի գործունեությունն ուղղված է սոցիալական ձեռնարկատիրության ոլորտում գործող անձինք կամ կազմակերպություններ գտնելուն, աջակցելուն և ֆինանսավորելուն ։
«Աշոկան» առաջին կազմակերպությունն է, որը համակարգված զբաղվում է սոցիալական նախաձեռնությունների աջակցությամբ, սոցիալական ձեռնարկություն երևույթի և հենց «սոցիալական ձեռնարկատիրություն» տերմինի հանրայնացմամբ ։
Կազմակերպություն
Անվան ընտրության հարցում Դրայթոնին ոգեշնչել է հնդիկ արքա Աշոկա Մեծը, որը կառավարել է Մաուրյաների պետությունը մ.թ.ա. 273-232 թվականներին և արյունալի պատերազմի արդյունքում իրեն է ենթարկել Հարավային Ասիայի մեծագույն մասը` ժամանակակից Աֆղանստանից մինչև Բենգալիա և դեպի հարավ, Մայսուր, ինչից հետո արմատապես փոխել է իր սկզբունքները` իր կառավարման գլխավոր նպատակը դարձնելով մշակույթի տարածումը, ընդհանուր կենսամակարդակի բարձրացումն ու կրթության զարգացումը ։
Ըստ ժամանակակից հետազոտողների, այս կառավարիչը բուդդայականության` համաշխարհային կրոն դառնալու համար ավելի շատ բան է արել, քան աշխարհում որևէ այլ ոք ։
Ֆինանսներ
1981 թվականին Աշոկայի բյուջեն կազմել է տարեկան 50.000 ամերիկյան դոլար, 2008 թվականի հունվարին այն դարձել է 30 միլիոն ամերիկյան դոլար ։
Ըստ 2010-2011 թվականների տվյալների` Աշոկա ֆոնդը տիրապետում է սեփական ավելի քան 85 մլն ամերիկյան դոլարի` կատարելով ավելի քան 5 մլն դոլար ներդրում ։
Անդամակցություն
Ըստ 2007 թվականի տվյալների` կազմակերպության կազմում հաշվվում են 1800 անդամ-շահառուներ աշխարհի 60 երկներից ։ 2011 թվականի նրանց թիվը հասել է 2000-ի ։ Ըստ կազմակերպության տվյալների` 2014 թվականին մասնակիցների թիվը դարձել է 3000` 70 երկրներից ։
Աջակցություն
Աշոկա ֆոնդն աջակցել է բազմաթիվ սոցիալական նախաձեռնությունների, դրանց նախաձեռնողներին ու ղեկավարներին, մասնավորապես, Dialogue Social Enterprise, D.light, Endeavor Global, Medic Mobile, Root Capital, TMSS, UnLtd, VisionSpring, Waste Concern, El Nafeza նախաձեռնություններին, Գամալ Ալբինսաիդին, Ալբինա Ռուիսին, Ասումասա Տոտիսակոյի, Աղբի բանկ, Գրեգորի Դիզի, Ռեզա Դեգատիի, Ջերու Բիլլիմորիայի և շատ այլ նախագծերի։
Լուցկի շրջան
Լուցկի շրջան (Луцький район), շրջան Ուկրաինայի Վոլինի մարզում։
Ստեղծվել է 1966 թվականին։ Վարչական կենտրոնը՝ Լուցկ ։
Աշխարհագրություն
Շրջանի տարածքի մակերեսը կազմում է 973 կմ²։
Արտաքին հղումներ
Կատեգորիա:Վոլինի մարզ Կատեգորիա:Ուկրաինայի շրջաններ
Ջեք Ճնճղուկ
Նավապետ Ջեք Ճնճղուկ (Captain Jack Sparrow), «Կարիբյան ծովի ծովահենները» ֆիլմաշարի գլխավոր կերպարը, որ ստեղծել են սցենարիստներ Թեդ Էլիոթը և Թերի Ռոսիոն և մարմնավորել է Ջոնի Դեփը։ Վերջինս նախ նկարահանվել է 2003 թվականի «Կարիբյան ծովի ծովահենները։ Սև մարգարտի անեծքը» ֆիլմում, ապա շարունակություններում՝ «Կարիբյան ծովի ծովահենները։ Մեռյալի սնդուկը» (2006), «Կարիբյան ծովի ծովահենները։ Աշխարհի ծայրին» (2007), «Կարիբյան ծովի ծովահենները։ Օտար ափերին» (2011) և «Կարիբյան ծովի ծովահենները։ Մեռյալները հեքիաթներ չեն պատմում» (2017)։
Ըստ կերպարը ստեղծողների նախնական մտահղացման՝ նավապետ Ջեք Ճնճղուկը պետք է լիներ երկրորդական դեր, սակայն դառնում է գլխավոր կերպար։ Իր կերպարի առանձնահատկությունները հնարել է Ջոնի Դեփը՝ հիմնվելով «The Rolling Stones» խմբի կիթառահար Քիտ Ռիչարդսի բնավորության ու նրան բնորոշ առանձնահատկությունների վրա։
Ֆիլմի համատեքստում Ջեքը «Յոթ ծովերի լորդերի ծովահենների եղբայրության» անդամ է։ Նա համարվում է դավաճան, բայց գոյատևում է ավելի շատ իր խելացիության և խելացի բանակցելու կարողության, քան զենքի ու ուժի շնորհիվ։ Նա նախընտրում է հեռու մնալ չափազանց վտանգավոր իրավիճակներից և կռվում է միայն այն ժամանակ, երբ այլ ելք չկա։ Սկզբում Ճնճղուկը փնտրում է իր նավը՝ «Սև մարգարիտը», որն առևանգվել էր իր նախկին գործընկեր Հեկտոր Բարբոսայի կողմից, ապա փորձում է խուսափել ծովային հրեշ Դեյվի Ջոնսի հետ կնքած պայմանի իր բաժինը, ըստ որի՝ նա պետք է դուրս գա Բրիտանական Օստ-Հնդկական ընկերության դեմ։
Սև մարգարտի անեծքը
Նավապետ Ջեք Ճնճղուկն առաջին անգամ հայտնվում է ֆիլմաշարի առաջին մասում՝ «Կարիբյան ծովի ծովահենները։ «Սև մարգարտի» անեծքը» ֆիլմում։ Նա գալիս է Փորթ-Ռոյալ՝ նավ փնտրելու։ Չնայած նա փրկում է նահանգապետի դստեր՝ Էլիզաբեթ Սուոնի (Քիրա Նայթլի) կյանքը, նրան բանտարկում են ծովահենության համար։ Այդ գիշեր «Սև մարգարիտ» անվամբ նավը հարձակվում է Փորտ-Ռոյալի վրա, և նավի անձնակազմը առևանգում են Էլիզաբեթին։ «Մարգարտի» նավապետը՝ Հեկտոր Բարբոսան (Ջեֆրի Ռաշ), հուսահատորեն ցանկանում է հավաքել ացտեկների բոլոր ոսկիները, որոնց պատճառով ինքն ու իր ծովահեններն անեծքի տակ են ընկել։ Մետաղադրամներից մեկը Էլիզաբեթի մոտ էր։ Ուիլ Թերները (Օրլանդո Բլում), ով սիրահարված էր Էլիզաբեթին, ազատում է Ջեքին, որպեսզի նա օգնի գտնել և փրկել Էլիզաբեթին։ Նրանք բռնագրավում են մի նավ, գնում են Տորտուգա, ապա Իսլա դե Մուերտա կղզի, ուր պահում էին Էլիզաբեթին։ Բարբոսան բռնում է նրանց, Ջեքին և Էլիզաբեթին թողնում է մի ամայի կղզում, իսկ Ուիլին տանում իր հետ, որովհետև նրա արյունը պետք էր իրենց ։
Ջեքին և Էլիզաբեթին փրկում է բրիտանական մի նավ՝ հրամանատար Նորինգթոնի (Ջեք Դևենպորտ) գլխավորությամբ։ Ջեքը նրանց հետ գործարք է կնքում՝ խոստանալով հասցել նրանց «Սև մարգարիտ» նավի մոտ։ Իսլա դե Մուերտայում վերջին կռվի ժամանակ Ջեքը գողանում է մետաղադրամներից մեկը, դառնում անմահ և կռվում Բարբոսայի դեմ։ Նա կրակում է Հեկտորի վրա այն գնդակով, որը պահել էր նրա համար տասը տարի։ Ուիլը վերացնում է անեծքն իր արյունով, և Բարբոսան մահանում է։ Ճնճղուկին ձերբակալում են և դատապարտում մահվան։ Ուիլը փորձում է փրկել նրան, սակայն նրանց արագ բռնում են։ Էլիզաբեթը անցնում է նրանց երկուսի կողմը, Ուիլին ազատ են արձակում, իսկ Ջեքը փախչում է՝ պարիսպներից ցատկելով ծովը։ Նրան փրկում է «Սև մարգարիտի» անձնակազմը, և ծովահենները նրան կրկին ճանաչում են իրենց նավապետ։
Մեռյալի սնդուկը
Ֆիլմաշարի երկրորդ մասում՝ «Կարիբյան ծովի ծովահենները։ Մեռյալի սնդուկը» (2006), Ճնճղուկը որոնում է մեռյալ Դեյվի Ջոնսի սունդուկը, որը կօգնի նրան իշխել ծովերին և փրկել իր կյանքը։ Տասներեք տարի առաջ Ճնճղուկը ծովային հրեշ Դեյվի Ջոնսի (Բիլ Նայի) գործարք էր կնքել. Ջոնսը նրան դարձրել է «Սև մարգարիտի» նավապետ, իսկ դրա փոխարեն Ջեքը պետք է տար Ջոնսին իր հոգին՝ հարյուր տարի ծառայելով «Թռչող հոլանդացի» նավի վրա, այլապես կրակենը կսպանի նրան։ Սնդուկում պահպանվում է Ջոնսի սիրտը, որը Ջեքը կարող է օգտագործել Ջոնսի և գործարքի դեմ։ Լորդ Քաթլեր Բեքետը, ով Բրիտանական Օստ-Հնդկական ընկերությունից է, ցանկանում է գործարք կատարել Ջեքի հետ և վերցնել նրա կողմնացույցը, ապա Ուիլ Թերներին ուղարկում է նրան փնտրելու։ Ուիլը Ջեքին և նրա անձնակազմին գտնում է մի կղզում, որտեղ նրանք թաքնվում էին կրակենից ։
Նրանք փրկվում են, սակայն Ջոնսը գտնում է նրանց և պահանջում կատարել գործարքի պահանջները։ Ջեքը հրաժարվում է՝ պատճառաբոնելով, որ ինքը նավապետ է եղել ընդամենը երկու տարի, ինչից հետո պաշտոնանկ է արվել Բարբոսայի կողմից։ Դեյվի Ջոնսը հերքում է այդ փաստարկը՝ ասելով, թե այդ բոլոր տարիների ընթացքում Ջեքն իրեն անվանել է «նավապետ Ջեք Ճնճղուկ»։ Ջեքը թողնում է Ուիլին «Թռչող հոլանդացու» վրա որպես իր հոգու դիմաց անհրաժեշտ հարյուր հոգիներից մեկը, իսկ ինքն ուղևորվում է Տորտուգա՝ հավաքագրելու մյուսներին։ Տորտուգայում գտնելով Էլիզաբեթին և հարբած Ջեյմս Նորինգթոնին՝ Ջեքը համոզում է Էլիզաբեթին, որ նա կարող է փրկել Ուիլին, եթե գտնի Ջոնսի սնդուկը։ Նա օգտագործում է իր կողմնացույցի մոգությունը, որպեսզի գտնի այն կղզին, որտեղ պահվում է Ջոնսի սունդուկը։ Ուիլը նույնպես գալիս է այդտեղ՝ Դեյվի Ջոնսից գողանալով սնդուկի բանալին։ Ուիլը ցանկանում է ձեռք բերել Ջեքի կողմնացույցը և ազատել իր հորը, ով բանտարկյալ էր Դեյվի Ջոնսի մոտ, իսկ Ջեյմս Նորինգթոնը ցանկանում էր ձեռք բերել Ջոնսի սիրտը Բեքեթի համար և հետ բերել իր պաշտոնը։ Կռվի ժամանակ Նորինգթոնը գողանում է Ջոնսի սիրտը և տալիս Բաքեթին։ Կրակենը հարձակվում է «Մարգարիտի» վրա, Ջեքը ցանկանում է փախչել, սակայն ետ է վերադառնում և վնասում կրակենին։ Նավի անձնակազմը փախչում է, Էլիզաբեթը խաբեությամբ Ջեքին կապում է նավի վրա, կրակենը նրան և նավը տանում է Դեյվի Ջոնսի պահոց։
Թիա Դալման Ուիլին, Էլիզաբեթին և նավի անձնակազմին առաջարկում է գնալ աշխարհի ծայրը, որպեսզի փրկեն Ջեքի կյանքը, և նրանք համաձայնում են։ Դրա համար նա վերակենդանացնում է Հեկտոր Բարբոսային։
Աշխարհի ծայրին
Ֆիլմաշարի երրորդ մասում՝ «Կարիբյան ծովի ծովահենները։ Աշխարհի ծայրին» (2007), Ջոնսի սրտին տիրում էր լորդ Բաքեթը, և Ջոնսի հետ նա մեծ սպառնալիք էր ներկայացնում ծովահենների համար։ Նրանք կազմակերպում են Յոթ ծովերի լորդերի եղբայրության հավաք։ Ջեք Ճնճղուկը, ով եղբայրության անդամ էր, մահից առաջ չի հասցրել հանձնել պեսոն (եղբայրության անդամի անձը հաստատող առարկա) իր հաջորդին։ Հավաքված պեսոները կարող էին ազատել ծովային ատվածուհի Քալիպսոյին։
Հեկտոր Բարբոսան ուղեկցում է անձնակազմին Ջոնսի պահոցը՝ օգտագործելով սինգապուրյան ծովահեն Սյաո Ֆենի քարտեզները։ Ջեքին գտնելուց հետո նրանք փորձում են Ջոնսի պահոցից դուրս գալ մարդկանց աշխարհ՝ թեքելով նավը դեպի մայրամուտ։ Ծովահենների հավաքի ժամանակ նրանք հանդիպում են Էլիզաբեթին, ում Սյաո Ֆենը մահից առաջ դարձրել էր ծովահենական բարոն։ Նա ընտրվում է ծովահենների թագավոր, այն բանից հետո, երբ Ջեքը խախտում է ծովահենների շրջանում ընդունված սովորությունը (թագավորի ընտրությունների ժամանակ բոլորը քվեարկում էին իրենց օգտին, ձայները հավասար էին լինում, և թագավոր չէր լինում)։ Փոթորկի ժամանակ, որը ստեղծվել էր Քալիփսոյի՝ Թիա Դալմայի ազատվելու ժամանակ, Ջոնսը մահացու վնասում է Ուիլին, իսկ Ջեքն օգտագործում է Ուիլի ձեռքը, որպեսզի խոցի Ջոնսի սիրտը։ Այդպես նա դարձնում է Թերներին «Թռչող հոլանդացու» նոր նավապետը։ «Հոլանդացու» և «Սև մարգարիտի» օգնությամբ նրանք վերացնում են լորդ Բեքեթի նավը ։
Ֆիլմի վերջում Բարբոսան Ջեքին և Ջոշ Գիբսին թողնում է Տորտուգայում՝ կրկին գողանալով «Սև մարգարիտը»։ Սակայն Ջեքը նախապես կտրել էր Բարբոսայի քարտեզի կենտրոնը, որտեղ նշված էր դեպի Երիտասարդության Աղբյուրը տանող ճապարհը, և մի փոքրիկ նավակով ուղևորվում նրա հետևից։
Օտար ափերին
Ջոնի Դեփը նկարահանվել է չորրորդ ֆիլմում, որը պատմում է Ճնճղուկի ճամփորդությունը դեպի Երիտասարդության Աղբյուրը։ Նավապետ Ջեք Ճնճղուկը հանդիպում է մի կնոջ իր անցյալից (Պենելոպե Կրուս) և չգիտի՝ սիրում է նա իրեն, թե ուղղակի օգտագործում է Երիտասարդության աղբյուրը գտնելու համար։ Երբ նա ստիպում է Ջեքին բարձրանալ «Թագուհի Աննայի վրեժ» նավի վրա, որի նավապետն էր Էդվարդ Թիչը կամ նույն ինքը՝ Սև Մորուքը (Յան Մակշեյն), Ջեքը հասկանում է, որ ընկել է անսպասելի արկածների մեջ և չգիտի՝ ումից վախենա ավելի շատ՝ Սև Մորուքից, թե իր անցյալի կնոջից ։
Մեռյալները հեքիաթներ չեն պատմում
Ճնճղուկը վերադառնալու է ֆիլմի հինգերորդ մասում, կերպարը կրկին մարմնավորելու է Ջոնի Դեփը։ Ֆիլմը կթողարկվի 2017 թվականի մայիսի 26-ին ։
Կերպար
«Սև մարգարտի անեծքի» սցենարը գրելու ժամանակ Թեդ Էլիոթը և Թերի Ռոսիոն կարծում են, որ նավապետ Ջեք Ճնճղուկ կլինի օժանդակ դեր։ Պրոդյուսերները տեսնում էին նրան՝ որպես երիտասարդ Բերտ Լանկաստեր ։ Ճնճղուկը, ի տարբերություն նավապետ Բարբոսայի, համարվում է էթիկական ծովահեն։ Նրա իսկական շարժառիթները մնում եմ չբացահայտված, և արդյոք նա ազնիվ է, թե չար, որոշում է հանդիսատեսը ։ Ճնճղուկը ասում է Ուիլին, որ ծովահենը կարող է լինել լավ մարդ, ինչպես Ուիլի հայրը՝ Բիլ Թերները։
«Սև մարգարտի անեծքի» հաջողությունից հետո սիքվելի խնդիրը, ըստ Վերբինսկու, եղել է. «Դուք չեք ուզում ֆիլմ միայն Ջեք Ճնճղուկի մասին։ Դա նման է սխտորով կաթով կոկտեյլ խմելուն։ Այն կծու է և պետք են շատ տղամարդիկ․․․ Եկե՛ք նրանց շատ Ջեք չտանք։ Դա նման է չափից շատ աղանդերի կամ լավ բանի։» «Մեռյալի սնդուկում» մարդակերների իրադարձությունները ավելացվել են, որպեսզի երևա, որ Ջեքը գտնվում է վտանգի տակ ամենուր՝ և՛ ծովում, և՛ հողի վրա։ Տարակուսանք են առաջացնում նաև նրա տարօրինակ զգացմունքներն Էլիզաբեթ Սունի նկատմամբ։
«Աշխարհի ծայրին» ֆիլմի ժամանակ Ջեքը մասնավորապես տխրում է, որ երկարաժամկետ մնացել է Դեյվի Ջոնսի պահեստում ,, և հիմա էլ ցանկանում է դանալ անմահ ։ Ճնճղուկը պայքարում է լինել բարոյական մարդ, այն բանից հետո, երբ նրա ազնվությունը դարձավ նրա մահվան պատճառը երկրորդ ֆիլմում։ Սա ցույց է տալիս ավելի ու ավելի խենթ վարք և Ջեքի հալյուցինացիաները, որտեղ նա տեսնում էր տասնյակ «Ջեք Ճնճղուկների», որոնք իր նավի անձնակազմում էին։ Հետո հալյուցինացիաները սկսեցին աճել և կար երկու «Ջեքեր», ովքեր միշտ վիճում էին, թե որ ճանապարհով գնան՝ անմահության, թե մահացության ։ 2007 թվականին Ռոսիոն ասել է, որ հնարավոր է չորրորդ ֆիլմը, և պրոդյուսեր Ջերի Բուքհեյմերը հետաքրքրված է սփին–օֆով  ։
«Օտար ափերին» ֆիլմի մասին հայտարարվել է 2008 թվականի սեպտեմբերի 28–ին Դոլբի թատրոնում՝ Դիսնեյի միջոցառման ժամանակ։ Վերբինսկին չվերադարձավ, որպեսզի լինի ֆիլմի չորրորդ մասի ռեժիսորը, և նրան փոխարինեց Ռոբ Մարշալը։ Այս ֆիլմում օգտագործվում է Թիմ Փաուերսի համանուն վեպից տարրեր, մասնավորապես՝ Սև մորուքն ու Երիտասարդության աղբյուրը, սակայն ֆիլմը ամբողջությամբ չի համապատասխանում վեպին ։
Ջոնի Դեփ
Ջոնի Դեփի ներկայացումը հետաքրքրել է քննադատներին։ Ալան Մորիսոսնը ասել է․ «Փառահեղ․․․ Ֆիզիկական ճշգրտության և բանավոր առաքման առումով, դա կատակերգական դերասանության վարպետություն է։» Ռոջեր Էբետը բարձր է գնահատել Ջոնի Դեփի ներկայացումը, և գրավոր ասել է․ «Օրիգինալ է դրա ամեն մի մասնիկը։ Երբևէ չի եղել այսպիսի ծեվահեն, կամ դրա հետ կապված մարդ արարած, այս ֆիլմին նման որևէ այլ ֆիլմում․․․նրա պահվածքը ցույց է տալիս նրա կյանքի փորձը։» Ջոնի Դեփը ստացել է Կինոդերասանների Գիլդիայի մրցանակը, և ստացել է նոմինացիա Ոսկե Գլոբուսի համար և առաջին անգամ իր կարիերայում՝ Օսկար մրցանակի նոմինացիա ։
Դեփի վերադարձը «Մեռյալի սնդուկը» ֆիլմում եղել է առաջին անգամը, երբ նա արել է սիքվել։ Դրյու ՄաքՈւինին գրել է․ «Հիշում ե՞ք, թե որքան լավն էր Հան Սոլոն «Աստղային պատերազմներ» ֆիլմում, երբ դուք առաջին անգամ տեսաք այն։ Հիշում ե՞ք, որ նա կարծես դարձավ ավելի լավը, երբ «Աստղային պատերազմներ։ Էպիզոդ V։ Կայսրությունը հասցնում է պատասխան հարված»–ը դուրս եկավ։ Սա մեծ ցատկ է »: Ջոնի Դեփն ստացել է MTV Movie և Teen Choice մրցանակը «Մեռյալի սնդուկի» համար և ներկայացվել Իմպերիա մրցանակի և մեկ այլ Ոսկե Գլոբուսի համար ։ Դեփը հաղթել է MTV Movie մրցանակը Լավագույն կատակերգական ներկայացման համար, ինչպես նաև People's Choice, Nickelodeon Kids' Choice և Teen Choice մրցանակները։ Նա ստորագրել է կատարել իր դերը հետագա սիքվելներում ։
Դիմահարդարում և հագուստներ
Դեփը կրում է դռեդլոկ պարիկ, բանդանա և բազմաթիվ առարկաներ մազերի վրա ։ Ճնճղուկը ունի մի քանի ոսկե ատամներ, որոնցից երկուսը պատկանում են Դեփին, նրանք օգտագործվել են նկարահանումների ժամանակ։ Դեփն ի սկզբանե մոռացել էր հանել դրանք «Սև մարգարտի անեծքի» նկարահանումներից հետո և հագնում էր դրանք սիքվելների ողջ նկարահանումների ժամանակ ։ Ճնճղուկը ունի մի քանի դաջվածքներ և ծովահենի կնիք, որ արվել է Քաթլեր Բաքեթի կողմից իր աջ ձեռքի վրա՝ ճնճղուկի նկարով դաջվածքի տակ։ Ճնճղուկը համարվում է յուրօրինակ, քանի որ նա կրում էր կաշվե եռանկյուն գլխարկ, իսկ մյուս կերպարները կաշվե գլխարկ չէին կրում։ Ռետինե տեսակը օգտագործվել է «Մեռյալի սնդուկի» այն դրվագում, երբ գլխարկը ընկնում է ջուրը։
Բնութագրում
Ըստ սցենարիստներ Թեդ Էլիոթի և Թերի Ռոսիոյի՝ Ջեքը մի խաբեբա է, ով օգտագործում է իր խելքն ու խաբեությունը իր նպատակներին հասնելու համար՝ նախընտրելով բանավոր վեճերը ուժային կռիվներից ։ Նա քայլում է հարբածի նման և խոսելիս ձեռքերը շարժում է։ Ճնճղուկը խելամիտ է, հաշվարկված և էքսցենտրիկ։ Նա խաբում է Նորինգթոնին և նրա անձնակազմին, որպեսզի գողանա արքայական նավերից մեկը, որն էլ ստիպում է լեյտենանտ Գրովսին ասել․ «Սա էլ ամենալավ ծովահենն է, ում ես երբևէ տեսել եմ»։ Նորինգթոնը հակառակվելով ասաց․ «Դա միայն կարող է թվալ այդպես», քանի որ նա նախկինում Ջեքին ասել էր․ «Անկասկած, դուք ամենավատ ծովահենն եք, ում մասին ես երբևէ լսել եմ»։
Չնայած, լինելով հրաշալի սուսերամարտիկ, Ջեքը նախընտրում էր այն օգտագործել միայն արտառոց պայքարների դեպքում, իր թշնամիներին պատճառաբանելով․ «Ինչու՞ պայքարել, եթե դուք կրող եք բանակցել»։ Նա օգտագործում է ոչ բռնի կերրպով բանակցությունների ռազմավարությունը և իր թշնամիներին հանում է իրար դեմ։ Նա հաճախ օգտագործում է բարդ բառախաղ և բառապաշար, որպեսզի շփոթեցնի իր թշնամիներին, և ենթադրվում է, որ նրա պացիֆիզմը կարող է լինել Բարբոսայի և «Սև մարգարտի» անձնակազմի խռովության պատճառը։
Կերպարը համարվում է, որպես իր հեղինակության ստեղծող։ Երբ Գիբսը պատմում է Ուիլին, որ Ջեքը փախել է մի ամայի կղզուց, երկու բարձրահասակ ծավային կրիաներին իրար միացնելով, Ջեքը զարդարում է պատմությունը՝ պնդելով, որ պարանը սարքել էր իր իսկ մեջքի մազերից, իսկ իրականում նա դուրս է եկել կղզուց թրեյդերների հետ ռոմ փոխանակելով։ Ճնճղուկը պնդում է, որ նա իրավունք ունի կոչվել «Նավապետ», և հաճախ հրաժեշտ տալիս ասում է․ «Այս օրը դուք միշտ հիշելու եք որպես այն օրը, երբ դուք գրեթե բռնել էիք Նավապետ Ջեք Ճնճղուկին»։ Երբ Նորինգթոնն ասում է, որ նա ամենավատ ծովահենն է, ում մասին ինքը երբևէ լսել է, Ջեքը պատասխանում է․ «Բայց դուք լսել եք իմ մասին»։ «Սև մարգարտի անեծքի» ջնջված տեսարաններից մեկում Ճնճղուկը մտածում է «Անմահ Նավապետ Ջեք Ճնճղուկ» լինելու մասին, «Աշխարհի ծայրին» ֆիլմի ընթացքում նա կրկին սկսում է հետաքրքրվել անմահությամբ, թեև նրա հայրը՝ նավապետ Թիգը, զգուշացնում է, որ դա կարող է լինել սարսափելի անեծք։
Չնայած նրա հերոսություններին, Ճնճղուկը ծովահեն է և բարոյապես երկամիտ բնավորության տեր մարդ ։ Համաձայնվելով վաճառել 100 հոգի (այդ թվում նաև Ուիլին) Դեյվի Ջոնսին՝ իր ազատության դիմաց, Ջոնսը հարցնում է Ճնճղուկին, թե կարող է «դատապարտել մի անմեղ մարդու՝ ընկերոջը ստրկության, մինչ դու թափառում ես ազատ»։ Տատանվելուց հետո, Ճնճղուկը զվարթ պատասխանում է․ «Այո, ես լավ եմ դրա հետ»։ Սինգապուրի ծովահեն լորդ Սյաո Ֆեյը, լցված է ատելությամբ նրա հանդեպ։ Մի պահ Ջեքը վախկոտությամբ լքում է իր անձնակազմին Կրակենի հարձակման ժամանակ և փախչում, սակայն իր նվիրվածությունը և բարոյականությունը ստիպում են նրան հետ վերադառնալ և փրկել նրանց։ Ճնղուկը պնդում է, որ նա իր խոսքի տեր մարդ է, և զարմանում է, երբ մարդիկ կասկածում են իր ճշմարտացիությանը․ իր դատվածության մեջ սպանություն չկա։
Ճնճղուկը պնդում է, որ ունի «հսկայական զգացմունքներ կին արարածների նկատմամբ», չնայած նրա նվաճումները, նրան միայն թթու հիշողություններ են թողնում։ Իր նախկին ընկերուհիները՝ Սկառլետը և Ջիզելը ապտակում են նրան, կամ ինչ–որ մեկին, ով փնտրում է նրան։ Նրա սրամիտ հմայքը ձգում է կանանց, նույնիսկ կասկածի տակ են Էլիզաբեթի զգացմունքները։ «Սև մարգարիտը» համարվում է, որպես «միակ նավը, որը կարող է առաջ անցնել «Թռչող հոլանդացուց»։ Երրորդ ֆիլմում, Ջեքը և Բարբոսան պայքարում էին «Սև մարգարտի» նավապետության համար, ցույց տալով նրանց հեռադիտակների երկարությունը, իսկ մի ջնջված տեսարանում, նրանք պայքարում էին ղեկի համար ։ Ճնճղուկը պնդում է որ իր «առաջին և միակ սերը ծովն է», և իր նավը նկարագրում է, որպես ազատության ներկայացուցիչ։ Դեյվի Ջոնսի պահեստը ներկայացված է, որպես անապատ, որն էլ խորհրդանշում է Ջեքի անձնական դժոխքը։
Ազդեցությունը փոփ մշակույթի վրա
Երբ «Մեռյալի սնդուկը» աշխատեց ավելի քան մեկ միլիարդ դոլար ամբողջ աշխարհից, Իան Նատանը այդ անվանեց Ճնճղուկի հանրահայտություն ։ Empire ամսագիրը Ճնճղուկին համարել է բոլոր ժամանակների ութերորդ ամենալավ կերպարը ։ 2015 թվականին, 100 լավագույն ֆիլմային կերպարների ցանկում, նա զբաղեցնում էր տասնըչորսերորդ տեղը ։ Ուսումնասիրությունը ցույց է տվել, որ ավելի քան 3000 մարդ, 2006 թվականի Հելոունին Ճնճղուկի կոստյումն է օգտագործել, իսկ 2007 թվականին Ճնճղուկը Internet Movie Database–ում զբաղեցրել է ամենատարածված հերոս անվանակարգում երկրորդ տեղը, Ինդիանա Ջոնսից հետո ։ 2007 թվականին, Pearl & Dean ընկերությունը Ջեք Ճնճղուկին համարել է, Ջոնի Դեփի ամենահայտնի մարմնավորումը ։ 2010 թվականի հունիսին, Ջեք Ճնճղուկի անունը եղել է Entertainment Weekly–ի վերջին 20 տարիների, 100 լավագույն կերպարներում ։
Այլ մեդիայում
Ջեք Ճնճղուկը նաև երևացել է տարբեր վիդեոխաղերում, որոնց շարքում է Kingdom Hearts II-ը, որտեղ նրա դերը հնչյունավորում է Ջեյմս Առնոլդ Թայլորը։ «Pirates of the Caribbean: The Complete»-ում կա Ջեքի մասին նախապատմություն, որտեղ նա ծնվում է ծովահենական նավում՝ Հնդկական օվկիանոսում թայֆունի ժամանակ։ Նա սովորում է սուսերամարտ մի իտալացու կողմից ։ Ջեքի՝ մինչև ֆիլմի դեպքերը պատմող կա 12 գիրք «Pirates of the Caribbean: Jack Sparrow» անվանումով և կա 5 գիրք «Pirates of the Caribbean: Legends of the Brethren Court series» անվանումով ։ 2011 թվականին Էն Ս․ Քրիսփինը գրել է «Pirates of the Caribbean: The Price of Freedom» գիրքը, որտեղ պատմվում է Ջեքի մասին որպես Բրիտանական Օստ-Հնդկական ընկերության առևտրական ։
2011 թվականին The Lonely Island կատակերգական խումբը Մայքլ Բալթոնի հետ միասին գրել են Ջեքի մասին երգ ։
Արտաքին հղումներ
Կատեգորիա:Կարիբյան ծովի ծովահենները Կատեգորիա:Ֆիլմերի հերոսներ Կատեգորիա:Հորինված մարդասպաններ
Պրեսլավի գրադպրոց
Պրեսլավի գրադպրոց համարվում է աշխարհի առաջին սլավոնական գրադպրոցը։ Այն ստեղծել է Կյուրեղի և Մեթոդիոսի աշակերտներից մեկը՝ սուրբ Նաումին 886 թվականին բուլղարական մայրաքաղաք Պլիսկայում։ Դպրոցը հիմնադրվել է բուլղար իշխան Բորիս 1-ինի հրամանով, որը հարգանքով ընդունեց Կյուրեղի և Մեթոդիոսի երեք աշակերտներ Կլիմենտ Օրխիդացուն, սուրբ Նաումին և Անգելարիուսին` դուրս շպրտված գերմանացի կաթոլիկական հոգևորականների կողմից արևմտյան սլավոնների մեջ ժամասացություն տարածելու համար։ 893 թվականին Սիմեոն 1-ինը դպրոցի հիմնական գործունեությունը տեղափոխեց բուլղարական նոր մայրաքաղաք Պրեսլավ։
Պրեսլավի գրադպրոցը համարվում է Բուլղարական առաջին կայսրության և 9-10-րդ դարերի բոլոր սլավոնական ժողովուրդների ամենակարևոր գրական և մշակութային կենտրոնը։ Դպրոցի հիմնական գործունեությունը թարգմանչությունն էր, այնտեղ թարգմանում էին Աստվածաշունչը և քրիստոնեական սուրբ գրքերը բոլոր սլավոններին հասկանալի Հին սլավոներեն լեզվով։
Պրեսլավի գրադպրոցի գործունեությունը դադարեցվեց 972 թվականին, երբ այն ամբողջությամբ հրկիզվեց Բյուզանդիայի կայսր Հովհաննես Չմշկիկի կողմից։
Ծանոթագրություններ
Կատեգորիա:Բուլղարիա
Ոսկի հեքիաթ
«Ոսկի հեքիաթ», շարքը Վահան Տերյանը գրել է 1908-1911 թվականներին՝ «Գիշեր և հուշերին» զուգահեռ։ Այս շարքն ընդգրկում է 50 բանաստեղծություն։ Եվ ահա Տերյանը հուշերից ու անուրջներից մտնում է հոգու լուսավոր աշխարհ։
Բնաբան
Շարքն ունի բնաբան Ֆեոդոր Տյուտչևից՝ «Եվ նո՜ր աշխարհը տեսա ես...», որն էլ իմաստավորում է շարքի բովանդակությունը։
Աղբյուրներ
Կատեգորիա:Բանաստեղծական ժողովածուներ
Բիյոնսեի ձայնագրած երգերի ցանկ
Ամերիկացի երգչուհի Բիյոնսեի ձայնագրած երգերի ցանկը՝
Ծանոթագրություններ
Կատեգորիա:Երգերի ցանկեր
Կամեն-Կաշիրսկիի շրջան
Կամեն-Կաշիրսկիի շրջան (Камінь-Каширський район), շրջան Ուկրաինայի Վոլինի մարզում։
Ստեղծվել է 1940 թվականին։ Վարչական կենտրոնը՝ Կամեն-Կաշիրսկի ։
Աշխարհագրություն
Շրջանի տարածքի մակերեսը կազմում է 1747 կմ²։
Բնակչություն
2005 թվականի մարդահամարի արդյունքներով շրջանում բնակվում էր 62151 մարդ։ Բնակչության խտությունը կազմում էր 35,58 մարդ/կմ²։
Մարիա Զամբակո
Կենսագրություն
Մարիա Տերպսիքեա Կասսավետտին ծնվել է հունական ծագմամբ ընտանիքում։ Նրա հորեղբայրը եղել է մեկենաս և հովանավոր Ալեքսանդր Կոնստանտին Իոնիդեսը, զարմիկները՝ նկարչուհիներ Մարիա Սպարտալի Սթիլմանը և Ագլայա Կորոնիոն։ Երեք աղջիկները ընկերների շրջապատում հայտնի էին «Երեք Գրացիաներ» անունով՝ ի պատիվ հին հունական դիցաբանության երեք Քարիտներ Ագլայայի, Եփրոսինայի և Թալիայի, որովհետև երեքն էլ հունական ծագմամբ հայտնի գեղեցկուհիներ էին։
1858 թվականին Մարիա Կասսավետտին հոր մահից հետո ստացել է ժառանգություն և կարող էր անկախ կյանք վարել ։ Մարիան որոշել է իր կյանքը նվիրել արվեստին և ուղևորվել է սովորելու Փարիզ, որտեղ նրա ուսուցիչները դարձել են Ալֆոնս Լեգրոն և Օգյուստ Ռոդենը։ Նրա աշխատանքները ցուցադրվել են Լոնդոնի Գեղարվեստի թագավորական ակադեմիայում, Փարիզյան սալոնում , քանդակագործական չորս մեդալներ գտնվում են Բրիտանական թանգարանի հավաքածուում ։
1860 թվականին Մարիան մերժել է Ջորջ Դյուրմորյեի սիրահետումները, որը հետագայում նրան անվանել է «կոպիտ և անառիկ, սակայն մեծ տաղանդի տեր և իսկապես անհավանական գեղեցկություն ունեցող»։ Մարիան նախընտրել է բժիշկ Զամբակոյին, որի հետ այդ նույն թվականին էլ ամուսնացել է։ Ամուսնության արդյունքում ծնվել են որդին և դուստրը, սակայն ամուսնությունը անհաջող է եղել, և 1866 թվականին Մարիան որոշել է կրկին ապրել մոր հետ Լոնդոնում։
1866 թվականին Մարիա Զամբակոն ծանոթացել է Էդվարդ Բյորն-Ջոնսի հետ և հետագայում դարձել է նրա բազմաթիվ նկարների բնորդուհին։ Նրանց միջև սիրավեպ է սկսվել, որը տևել է մի քանի տարի։ 1869 թվականին Բյոր-Ջոնսը փորձել է հեռանալ իր կին Ջորջիանայից, որպեսզի ապրի Մարիա Զամբակոյի հետ, ինչը մեծ աղմուկ է առաջացրել ։ 1871 թվականին Մարիան Էդվարդ Բյորն-Ջոնսին համոզել է Վենետիկի փողոցներից մեկում միասին ինքնասպանություն կատարել ափիոնի չափաբաժնի շահագործմամբ, սակայն ոստիկանությունը նրանց խանգարել է ։ Բաժանումից հետո Մարիան շարունակել է կեցվածք ընդունել Էդվարդ Բյորն-Ջոնսիի նկարների համար։ Նա նաև եղել է Դանթե Գաբրիել Ռոսսետտիի և Ջեյմս Էբբոտ Մաք-Նեյլ Ուիսթլերի բնորդուհին։
Մարիա Զամբակոն մահացել է 1914 թվականին, Փարիզում, նրա մարմինն ուղարկվել է Նորվուդի տոհմական դամբարան։
Ավգուստ Հիրտ
Ավգուստ Հիրտ (August Hirt, ), գերմանացի մարդաբան, անատոմ, ՍՍ-ի հաուպտշտուրմֆյուրեր, Ստրասբուրգի ՍՍ-ի անատոմիական ինստիտուտի ղեկավար, Անեներբե բժշկական գործողության ղեկավար, ռազմական հանցագործ։
Ծննդաբանություն և ակադեմիական կարիերա
Ավգուստ Հիրտը ծնվել է 1898 թվականին Մանհայմում՝ շվեյցարացի արդյունաբերողի ընտանիքում։ Սովորել է Կարլ Ֆրիդրիխի տեղական գիմնազիայում։ 1914 թվականին կամավոր զինվորագրվում է բանակին։ Առաջին աշխարհամարտի մասնակից է. 1916 թվականին գլխից վիրավորում է ստացել։ Բժշկական կրթությունը ստացել է Հայդելբերգի համալսարանում։ 1921 թվականին ստացել է գերմանական քաղաքացիություն։
1922 թվականին թեկնածուական դիսերտացիա է պաշտպանել «Գանգլիոնները որոշ դինոզավրերի սիմպաթիկ նյարդային համակարգում» թեմայով։ 1925 թվականին արդեն դոկտորական դիսերտացիա է պաշտպանել՝ «Երիկամների նյարդաթելերի ուղղության մասին» թեմայով։ Աշխատել է անատոմիայի պրոֆեսոր։ 1936 թվականից Գրայսվալդի համալսարանի անատոմիական ինստիտուտի տնօրեն։ 1938 թվականին նույն պաշտոնով տեղափոխվում է Ֆրանկֆուրտ, իսկ 1941 թվականին զբաղեցրել է Ստրասբուրգի համալսարանի անատոմիական ինստիտուտի ղեկավարի պաշտոնը։
Մասնակցությունը ռազմական հանցագործություններին
1933 թվականի ապրիլի 1-ին Հիրտը համալրում է ՍՍ-ի շարքերը, իսկ 1937 թվականի մայիսի մեկին՝ Նացիոնալ-սոցիալիստական ​​գերմանական բանվորական կուսակցության։ Անձամբ ծանոթ էր Հայնրիխ Հիմլերի հետ։ 1939 թվականին գործուղվել է Բեռլինի ռազմաբժշկական ակադեմիա, որտեղ հետազոտել է տրիպաֆլավինի թերապևտիկ ազդեցությունը իպրիտով ախտահարվելու ժամանակ։ Երկրորդ համաշխարհային պատերազմի սկզբից կանչվել է Վերմախտ և ծառայել որպես գլխավոր ռազմական բժիշկ։
1942 թվականի հուլիսին՝ Անեներբեի կազմում ձևավորված նպատակային ռազմական հետազոտությունների գիտական ինստիտուտի ձևավորման ժամանակ Ավգուստ Հիրտը զբաղեցրեց «H» (Hirt) բաժանմունքը։ Որպեսզի խուսափի կրկին Վերմախտ կանչվելուց՝ Հիրտը անդամակցում է ՍՍ-ի զորքերին, իսկ 1942 թվականի մարտի 1-ից եղել է ՍՍ-ի ռեյխսֆյուրերի անձնական շտաբի կազմում։ Բժիշկը կենդանիների և իր վրա իպրիտով փորձարկումներ է կատարել, որի արդյունքում նաև հայտնվել է հիվանդանոցում՝ թոքերի արյունազեղման պատճառով։ Երկորոդ աշխարհամարտի սանձազերծումից հետո կենդանիների փոխարեն սկսել է փորձեր անել համակենտրոնացման ճամբարների կալանավորների վրա։ 1942-1943 թվականներին, ըստ Նացվեյլեր-Շտրուտհոֆ համակենտրոնացման ճամբարի կապո Ֆերդինանտ Հոլպի վկայության՝ Հիրտը փորձեր է անցկացրել 150 մարդու վրա, որից 7 կամ 8 հոգին մահացել են, իսկ մնացածին ուղարկել են այլ ճամբարներ ։
Ստրասբուրգի անատոմիական ինստիտուտում Հիտն աշխատել է Նացիստական ռասայական քաղաքականության վրա։ Ինստիտուտն աշխատում էր Անեներբեի հետ։ Ռասայական հետազոտությունների համար նա ստեղծել է մարդաբանական մեծ հավաքածու՝ կմախքներ, գանգեր, մարմնի մասեր, որոնք ավել ուշ հայտնաբերվել են դաշնակից զորքերի կողմից՝ Ավգուստի լոբորատորիայի պահոցում ։ Որպես «աշխատանքային մատերիալ» օգտագործվել են Օսվենցիմի գազախցիկներում հատուկ փորձարկման համար սպանված տարբեր ազգությունների մարդիկ՝ 109 հրեա (79 տղամարդ և 30 կին), 2 լեհ և 4 ասիացի (խորհրդային ռազմագերիներից)։
Պատերազմից հետո
Ստրասբուրգի ազատագրումից հետո Հիրտը դստեր հետ 1944 թվականի նոյեմբերին փախուստի է դիմում դաշնակից զորքերից դեպի Թյուբինգեն ։ Որպես գյուղացի թաքնվել է Շվարցվալդում։
Արտաքին հղումներ
Կատեգորիա:Գերմանացի գիտնականներ Կատեգորիա:Գերմանացի մարդաբաններ Կատեգորիա:Անհետ կորած անձինք Կատեգորիա:Հոլոքոստ Կատեգորիա:Ռազմական հանցագործություններ Կատեգորիա:Ինքնասպան բժիշկներ Կատեգորիա:Մարդասպաններ Կատեգորիա:Նացիստական կուսակցության անդամներ Կատեգորիա:Հայդելբերգի համալսարանի շրջանավարտներ Կատեգորիա:Գերմանացի բժիշկներ Կատեգորիա:Երկրորդ համաշխարհային պատերազմին մասնակցած գերմանացիներ Կատեգորիա:Բժշկական գիտությունների դոկտորներ Կատեգորիա:Երկրորդ համաշխարհային պատերազմի գերմանացի զինվորականներ
Կիվերցիի շրջան
Կիվերցիի շրջան (Ківерцівський район), շրջան Ուկրաինայի Վոլինի մարզում։
Ստեղծվել է 1940 թվականին։ Վարչական կենտրոնը՝ Կիվերցի ։
Աշխարհագրություն
Շրջանի տարածքի մակերեսը կազմում է 1414 կմ²։
Բնակչություն
2005 թվականի մարդահամարի արդյունքներով շրջանում բնակվում էր 65924 մարդ։ Բնակչության խտությունը կազմում էր 46,62 մարդ/կմ²։
Արտաքին հղումներ
Կատեգորիա:Վոլինի մարզ Կատեգորիա:Ուկրաինայի շրջաններ
Կարամանյա Պիեմոնտե
Կարամանյա Պիեմոնտե (իտալ․՝ Caramagna Piemonte) կոմունա Իտալիայում, Պիեմոնտ մարզի Կունեո գավառում։
Բնակավայրի հովանավորն է համարվում սուրբ Սվասիյ Սևաստիյսկին։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Շոսա
Շոսա (Шоса), գետ Ռուսաստանում, հոսում Վլադիմիրի մարզում, Կոմի Հանրապետությունում։ Գետաբերանը տեղակայված է Ներլի գետի աջ ափին՝ 192 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Արտաքին հղումներ
Կատեգորիա:Ռուսաստանի գետեր
Kinect
Kinect, անհպում սենսորային խաղային վերահսկիչ, նախնական տարբերակը նախատեսված են Xbox 360-ի համար, և զգալի ուշ ժամանակ անց, այն թողարկվեց նաև Xbox One-ի և Windows օպերացիոն համակարգով աշխատող անհատական համակարգիչների համար։ Մշակված է Microsoft-ի համար։ Սարքը նախատեսված էր Xbox 360-ի համար որպես հավելյալ սարք, Kinect-ը թույլ է տալիս հատուկ ժեստերի միջոցով ղեկվարել խաղային սարքը ։ Նախագծի նպատակը Xbox 360-ի օգտատերերի քանակի ավելացումն էր։ Kinect-ը առաջին անգամ ցուցադրվեց 2009 թվականի հունիսի 1-ին Е3-ի շրջանակներում։ Սարքը խաղային համակարգերի համար ԱՄՆ-ում թողարկվեց 2010 թվականի նոյեմբերի 4-ին և նոյեմբերի 10-ին Եվրոպայում։ Windows-ի համար նախատեսաված տարբերակը թողարկվել է 2012 թվականի փետրվարի 1-ին ։
Տեխնոլոգիաներ
Kinect-ը հորիզոնական տեղակայված սարք է, որը ունի կլոր հիմք և կարող է տեղադրվել էկրանի ներքևի կամ վերևի մասում ։ Չափերը՝ 23 սմ երկարություն և 4 սմ բարձրություն։ Առջևի մասում կան երկու խորացված մասեր գունային վիդեոտեսախցիկ և մեկրաֆոնային ցանցը։ Շնորհիվ ծրագարային ապահովման շնորհիվ սարքը կարողանում է՝ հասկանալ մարմնի շարժումները, դեմքի միմիկան և ձայնը։ Բարձախոսի ցանցը Xbox 360 թույլ է տալիս կատարել ձայնի մաքրում ինչի շնորհիվ կարելի է խոսել Xbox Live-ում առանց ականջակալների ։
Ըստ Microsoft-ի կատարած հայտարարության, Kinect ունակ է հասկանել ժեստերի լեզու։
Նախագծի պատմություն
Natal նախագիծը հիմնված է PrimeSense իսրալեական ընկերության կողմից մշակված հատուկ ալգորիթմի և չիպի վրա, որը հատուկ լիցեզավորվել է Microsoft Kinect-ի և Asus Xtion-ի համար ։
2010 թվականի հունիսի 14-ին «Natal» նախագիծը կրեց անվանական փոփոխություն դառնալով Kinect։
2011 թվականի հունիսի 16-ին Microsoft հայտարարեց նոր սարքի՝ Kinect for Windows-ի թողարկման մասին։
Օգտագործում
Electronic Entertainment Expo 2009-ի ընթացքում Microsoft-ը ներկայացրեց մի քանի նոր տեխնոլոգիաներ ։
Հավաքածուն
Հավաքածուն ներառում է․
Կովելի շրջան
Կովելի շրջան (Ковельський район), շրջան Ուկրաինայի Վոլինի մարզում։
Բնակչություն
2005 թվականի մարդահամարի արդյունքներով շրջանում բնակվում էր 43340 մարդ։ Բնակչության խտությունը կազմում էր 25,15 մարդ/կմ²։
Արտաքին հղումներ
Կատեգորիա:Վոլինի մարզ Կատեգորիա:Ուկրաինայի շրջաններ
Ռոբին Շոլկովի
Ռոբին Շոլկովի (Ро́бин Шолко́вы, Robin Szolkowy, ), գեղասահքի գերմանացի մարզիչ, նախկին գեղասահորդ, ով հանդես է եկել զուգասահքում Ալյոնա Սավչենկոյի հետ։ Նրանք՝ Օլիմպիական խաղերի (2010 և 2014 թթ.) բրոնզե կրկնակի մրցանակակիրներ, աշխարհի հնգակի չեմպիոններ (2008-2009 թթ., 2011-2012 թթ., 2014 թ.) և Եվրոպայի քառակի չեմպիոններ (2007-2009 թթ., 2011 թ.): Գերմանիայի բազմակի չեմպիոններ։
Կենսագրություն
Ռոբինի հայրը բժիշկ-ուսանող էր Տանզանիայից, մայրը (ծագումով՝ չեխ) Ռոստոկի շրջանից էր։ Երբ Ռոբինը չորս տարեկան էր, մայրը նրա հետ տեղափոխվեց Էրֆուրտ, որտեղ էլ Ռոբինը սկսեց զբաղվել գեղասահքով։ Երկար ժամանակ Ռոբինը ապրել և մարզվել է Խեմնիցում։
Շոլկովի առաջին զուգընկերուհին եղել է Յոհանա Օտտոն։ Ավելի ուշ հանդես է եկել Կլաուդիա Ռաուշենբախի հետ։ Նրանք միասին դարձել են 2001 թվականի գեղասահքի Գերմանիայի չեմպիոններ, սակայն Կլաուդիան որոշեց ավարտել սպորտային կարիերան, և Ռոբինը մնաց առանց զուգընկերուհու։
Զուգընկերուհու երկար փնտրտուքից և սինխրոն գեղասահքի թիմում ժամանակավոր մասնակցությունից հետո նա Ուկրաինայում գտավ նոր զուգընկերուհու՝ Ալյոնա Սավչենկոյին։
2004 թվականի իրենց առաջին մրցաշրջանում Սավչենկոն և Շոլկովին հաղթեցին Գերմանիայի առաջնությանը։ Հաջորդ մրցաշրջանում նրանք կրկին հաղթեցին Գերմանիայի առաջնությանը և սկսեցին հանդես գալ միջազգային մրցաշարերում՝ դառնալով չորրորդը Եվրոպայի առաջնությունում և վեցերորդը `աշխարհի առաջնությունում։ 2005-2006 թթ մրցաշրջանում զույգը երրորդ անգամ դարձավ Գերմանիայի չեմպիոն։
2005 թվականի դեկտեմբերի 29-ին Սավչենկոյին Գերմանիայի քաղաքացիություն շնորհեցին, ինչն էլ հնարավորություն տվեց զույգին հանդես գալ Թուրինում կայանալիք 2006 թվականի Ձմեռային օլիմպիական խաղերին, որտեղ նրանք վեցերորդն էին։ 2007 թվականի մարտին Սավչենկոն եւ Շոլկովին իրենց առաջին՝ բրոնզե մեդալը հաղթեցին աշխարհի առաջնությունում՝ նույն տարում էլ դառնալով Եվրոպայի չեմպիոններ։ 2008 թվականին զույգը երկրորդ անգամ դարձավ Եվրոպայի չեմպիոն և հաղթեց աշխարհի առաջնությունում։
2008-2009 մրցաշրջանում նրանք Գրան Պրիի եզրափակիչում գրավեցին միայն երրորդ տեղը՝ առաջ թողնելով երկու չինական զույգի։ Ազգային առաջնությանը զույգը այդ տարի հաղթեց վեցերորդ անգամ անընդմեջ։ 2009 թվականի հունվարին Հելսինկիում նրանք դարձան Եվրոպայի եռակի չեմպիոն։ Երկու ամիս անց, 2009 թվականի մարտին, Լոս Անջելեսում Ալյոնան և Ռոբինը դարձան աշխարհի կրկնակի չեմպիոններ։
2010-2011 մրցաշրջանում զույգը հաղթեց Եվրոպայի չորրորդ առաջնությունում, իսկ երեք ամիս անց Մոսկվայում կայացած աշխարհի առաջնությունում նրանք դարձան աշխարհի եռակի չեմպիոններ։
2011-2012 թթ. մրցաշրջանում Սավչենկոն և Շոլկովին Ալյոնայի վնասվածքի պատճառով վերջին պահին դուրս եկան Եվրոպայի առաջնությունից, որը նա ստացել էր՝ փորձելով կատարել երեք ու կես պտույտով դժվարին ցատկը։ Նիցցայում կայացած աշխարհի առաջնությանը զույգը նվազագույն զիջման ամենաբարդ պայքարում չորրորդ անգամ դարձավ աշխարհի չեմպիոն։
Նախաօլիմպիական մրցաշրջանը Ալյոնան և Շոլկովին սկսեցին Skate Canada 2012-ում հաղթանակով, սակայն դուրս եկան հաջորդ փուլից Ալյոնայի հիվանդության պատճառով։ Եվրոպայի և աշխարհի առաջնություններում նրանք երկրորդն էին՝ պարտվելով Վոլոսոժար-Տրանկով ռուսական զույգին։ 2013-2014թթ մրցաշրջանում Ալյոնան և Շոլկովին հաղթեցին Գրան Պրի մրցաշարը և եզրափակիչը երկու փուլով, սակայն զուգընկերուհու վնասվածքի պատճառով ստիպված էին բաց թողնել Եվրոպայի առաջնությունը։
Օլիմպիական խաղերում զույգը որոշել էր չմասնակցել թիմային մրցաշարին, որպեսզի ավելի լավ պատրաստվի անհատական ​​մրցույթներին։ Կարճ ծրագրից հետո Ալյոնան և Ռոբինը զբաղեցրին երկրորդ տեղը, սակայն մյուս ծրագրում մի քանի սխալ թույլ տվեցին, այդ թվում` երկու անգամ ընկան, ինչն էլ նրանց ազատ ծրագրում իջեցրեց չորրորդ տեղ և երրորդը՝ վերջնականում։
2014 թվականի աշխարհի առաջնությունում նրանց գլխավոր մրցակիցների՝ Վոլոսոժար-Տրանկով զույգի բացակայության հետևանքով Ալյոնան և Ռոբինը հաղթեցին իրենց հինգերորդ աշխարհի առաջնությունը։ Դրանից հետո Ռոբին Շոլկովին հայտարարեց իր սպորտային կարիերայի ավարտի մասին ։
Սպորտային ձեռքբերումներ
Ա. Սավչենկոյի հետ
Մարզչական գործունեություն
Առաջին տարին Մոսկվայում որպես մարզիչ աշխատել է ռուս գեղասահորդների հետ Նինա Մոզերի խմբում։ Նրա ամենահայտնի սաներից են Եվգենյա Տարասովան և Վլադիմիր Մորոզովը (2017 և 2018 թվականների Եվրոպայի կրկնակի չեմպիոններ)։
Անձնական կյանք
Կարիերայի ավարտից հետո Ռոբինը ամուսնացել է։ 2015 թվականի սեպտեմբերին ընտանիքում ծնվել է որդին՝ Հենրին ։